Lech Kaczyński
Lech Aleksander Kaczyński (nascite 18 de junio 1949 - morite 10 de april 2010, Smolensk (Russia)) esseva le presidente del Republica de Polonia ab 2005 usque su decesso in un accidente de avion in Smolensk in Russia al 10 de april 2010. Ille esseva fratre gemine del preterite Prime Ministro de Polonia, Jarosław Kaczyński.

Biographia

Familia 
Lech, e su fratre gemine Jarosław, esseva filios de Rajmund Kaczyński, ingeniero qui combatteva in le Secunde Guerra Mundial, prendente parte in le insurrection de Varsovia contra le occupation german in 1944. Ambe fratres protagonisava in 1962, al etate de dece-tres annos, in le film aventurose pro infantes O dwóch takich, co ukradli księżyc ("Super qual duo qui ha robate le luna").

Activitate politic 
Lech Kaczyński conduceva, conjunctemente con su fratre gemine Jarosław, le partito politic conservative Lege e Justitia (in polonese Prawo i Sprawiedliwość o PiS).

Inter novembre de 2002 e decembre de 2005 Lech Kaczyński serveva como le Burgomaestro de Varsovia (in altere parolas, como le presidente del capital del pais, Varsovia) usque le die ante ille deveniva presidente de Polonia. 

Lech Kaczyński se presentava como candidato la presidente del nation in le electiones de 2005. In le prime stadio del electiones del 9 de octobre de 2005 ille restava secunde, post Donald Tusk, ma depost Kaczyński superava Donald Tusk in le secunde stadio que decideva se in le travalio electoral del 23 de octobre.

Morte 
Durante un volo de Varsovia a Smolensk, ha fracassate se le aeroplano in le qual Kaczyński e su delegation viagiava. Isto dirigeva se a un homage in memoria del victimas del massacro de Katyn. Le nebula habeva accompaniate al aeroplano desde su exito de Varsovia e durante le volo, le pilota se negava a cambiar le volata verso Minsk o Moscova. Le accidente se eveniva quando le aeroplano probava facer un manovra de atterrage in le aeroporto de Smolensk (Russia) e impingeva con le summitates de alicun arbores. Il non habeva superviventes. In le accidente moriva Kaczyński conjunctemente con le altere 95 personas, inter illos su marita.

Referentias

Ligamines externe 
  Official site
  Lech Kaczynski. Un figura polemic

Gente polonese
Actores
Presidentes de Polonia